Den seneste tids afsløringer på TV2 Nord efterlader spørgsmålet: Hvorfor mener de to statsministerkandidater, at alle i Folketinget i 2010 vidste at der var tale om boringer efter skifergas, når medlemmerne af det daværende Energiudvalg siger, at de ikke vidste det?

Både Helle Thorning-Schmidt og Lars Løkke Rasmussen vidste i 2010 besked om, at der var tale om boring efter skifergas, da der i sin tid blev givet tilladelse til boringerne ved Dybvad. Det har de begge sagt til TV2 Nord. Thorning og Løkke vidste besked: Lars Løkke Rasmussen henviser til avisartikler, når han siger at han vidste besked. Det kan være denne generelle artikel fra Politiken (april 2010) og denne artikel fra fagbladet Ingeniøren (november 2009). Men et bilag fra Energistyrelsen nævner ikke skifergas med et ord, hvilket medlemmerne af det daværende Energiudvalg påpegede overfor TV2 Nord mandag og også har påpeget tidligere. Energiudvalg vidste ikke besked: